Diari Oficial de la Generalitat Valenciana


Sumari del DOGV 4567, del 18-08-2003 (2003/8876)

RESOLUCIÓ de 14 de juliol de 2003, de la direcció general de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de mestres, convocat per Orde de 9 d'abril de 2001, respecte dels aspirants pendents de realitzar la fase de pràctiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8876


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 de juliol de 2003, de la direcció general de Personal Docent de la Conselleria de Cultura, Educació i Esport, per la qual s'aprova l'expedient del procés selectiu per a ingrés en el cos de mestres, convocat per Orde de 9 d'abril de 2001, respecte dels aspirants pendents de realitzar la fase de pràctiques. [2003/8876]
  
Per Resolució de 19 de setembre de 2001, del director general de Personal, es van nomenar funcionaris en pràctiques els aspirants que van superar el procediment selectiu d'ingrés en el cos de mestres convocats per Orde de 9 d'abril de 2001, si bé per Resolució de 26 de juny de 2002, del director general de Personal, es va concedir ajornament per a la realització de la fase de pràctiques a dos aspirants que el van sol·licitar d'acord amb el que preveu l'apartat sisé de la Resolució de 22 d'octubre de 2001, del director general de Personal, per la qual es regula la fase de pràctiques corresponent als referits processos selectius, amb els mateixos efectes que a aquells als quals es va concedir per la resolució en què es nomenava en pràctiques els aspirants aprovats.
  
Conclosa la fase de pràctiques, resolc:
  
Primer
  
Declarar aptes en la fase de pràctiques, per haver rebut la dita avaluació de la comissió qualificadora, les aspirants relacionades en l'annex a la present resolució i remetre al Ministeri d'Educació, Cultura i Esport els seus expedients perquè procedisca al seu nomenament com a funcionàries de carrera.
  
Segon
  
Aprovar l'expedient del procés selectiu per a ingrés en el cos de mestres, convocat per Orde de 9 d'abril de 2001, respecte dels aspirants relacionats en dit annex, tenint en compte que, de conformitat amb el que preveu l'article 13, lletra d), del Reial Decret 850/1993, de 4 de juny, hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport acudint amb caràcter forçós al concurs, conforme disposa l'article 2, en els apartats 2 i 3, del Reial Decret 2.112/1998, de 2 d'octubre.
  
Tercer
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació.
  
València, 14 de juliol de 2003.- El director general de Personal Docent: José Antonio Rovira Jover.